घंटाई मन्दिर
घण्टाई मन्दिर या घण्टी मन्दिर मध्य प्रदेश के खजुराहो में स्थित एक जैन मन्दिर है जो अब खण्डहर बन चुका है। यह जैन धर्म के तीर्थंकर]] ऋषभनाथ का मन्दिर था। यह मन्दिर युनेस्को विश्व धरोहर स्थल है जिसमें खजुराहो के अन्य मन्दिर भी सम्मिलित हैं। इस मन्दिर के स्तम्भों पर झुमते घंटों और क्षुद्र घंटिकाओं की मनोहर एवं जीवन्त संयोजना के कारण, स्थानीय लोग इसको 'घंटाई मंदिर' के नाम से पुकारते हैं। इस मंदिर का अधिकांश भाग वर्तमान समय में अनुपलब्ध है, जबकि छत और शानदार स्तम्भ, अब भी वर्तमान हैं।